పాట్నా: అవినీతికి పాల్పడి అడ్డదారుల్లో ఇబ్బడిముబ్బడిగా సంపద కూడబెట్టే ఎవరికీ తాను వత్తాసు పలకనని బీహార్ ముఖ్యమంత్రి నితీష్ కుమార్ పరోక్షంగా మాజీ డిప్యూటీ సీఎం తేజస్వి యాదవ్పై విమర్శలు గుప్పించారు. అసెంబ్లీలో విశ్వాసపరీక్ష సందర్భంగా జరిగిన వాడివేడి చర్చలో నితీష్ పాల్గొంటూ...ఆర్జేడీ కుటుంబ రాజకీయాలపై విమర్శలు ఎక్కుపెట్టారు. సీఎం పదవి అంటే అధికారం అనుభవించడం కాదని, పేద ప్రజలకు సేవ చేయడమేనని తేల్చిచెప్పారు. 'పనిచేయడానికే ప్రజలు తీర్పునిచ్చారు. మహాకూటమిని గౌరవిస్తూనే అన్ని సమస్యలనూ పరిష్కరించే ప్రయత్నం చేసాను. మీరు (తేజస్వి) అవినీతి ఆరోపణలపై వివరణ ఇవ్వలేదు. నేను మీ సమాధానం మాత్రమే ఆడిగాను' అని నితీష్ అన్నారు. రాష్ట్ర ప్రయోజనాల దృష్టా ఆర్జేడీతో పొత్తును తెగతెంపులు చేసుకున్నామని, అవినీతి, అన్యాయాలను తాము సహించేది లేదని తెగేసిచెప్పారు. సెక్యూలరిజం అంటే అవినీతిని, తప్పుడు పనులను దాచిపెట్టడం కాదనీ, అక్రమమార్గాల్లో సంపద కూడబెట్టే వారికి తాము ఒక్కనాటికీ మద్దతిచ్చే ప్రసక్తే లేదని చెప్పారు. డిప్యూటీ సీఎం సుశీల్ మోదీ సైతం ఆర్జేడీపై విమర్శలు ఎక్కుపెట్టారు. 'నితీష్ నిర్ణయం ప్రజాతీర్పును పరిహసించడమేనని మీరంటున్నారు. మీరు (తేజస్వి) రాజీనామా చేసి ఉంటే మేము ఇలాంటి (పొత్తు) నిర్ణయం తీసుకునే వాళ్లమే కాదు' అని అన్నారు. అవినీతి, బినామీ ప్రాపర్టీలు కూడబెట్టుకోవడానికి ప్రజలు తీర్పు ఇవ్వలేదని, తేజస్వి 26 ఏళ్లలో 26 బినామీ ఆస్తులకు యజమాని అయ్యారని సుశీల్ మోదీ ఆరోపించారు.
patna: avineetiki palpadi addadaarullo ibbadimubbadiga sampada koodabette evariki taanu vattaasu palakanani beehar mukhyamantri nitish kumar parokshamgaa maji deputy cm tejaswi yaadavpai vimarsalu guppinchaaru. assembleelo vishwaasapareeksha sandarbhamgaa jarigina vadivedi charchalo nitish palgontu...argady kutumba rajakeeyaalapai vimarsalu ekkupettaaru. cm padavi ante adhikaaram anubhavinchadam kaadani, pedha prajalaku seva cheyadamenani telchicheppaaru. 'panicheyadaanike prajalu teerpunichaaru. mahakutamini gowravistune anni samasyalanuu parishkarinche prayatnam chesanu. meeru (tejaswi) avineeti aaropanalapai vivarana ivvaledu. nenu mee samadhanam matrame aadigaanu' ani nitish annaru. rashtra prayojanaala drushta aarjedeetho pottunu tegatempulu chesukunnamani, avineeti, anyaayaalanu taamu sahinchedi ledani tegesicheppaaru. seculurism ante avineetini, tappudu panulanu dachipettadam kaadanii, akramamaargaallo sampada koodabette vaariki taamu okkanaatikii maddatiche prasakte ledani cheppaaru. deputy cm susheel modii saitam aarjedipai vimarsalu ekkupettaaru. 'nitish nirnayam prajaatiirpunu parihasinchadamenani meerantunnaru. meeru (tejaswi) rajinama chesi unte memu ilanti (pottu) nirnayam teesukune vallame kaadu' ani annaru. avineeti, binami propertylu koodabettukovadaaniki prajalu teerpu ivvaledani, tejaswi 26 ellalo 26 binami aastulaku yajamani ayyarani susheel modii aaropinchaaru.